จีนเสนอสิ่งล่อใจ ให้ชาวจีนในต่างประเทศ และชาวต่างชาติมาทำงานในจีน
วิกฤติการการเงินโลก ทำให้พลโลกนับล้านๆ คนตกงาน แต่ตามเมืองหลายแห่งในเมืองจีน กำลังเสนอสิ่งดลใจให้ชาวจีนในต่างประเทศ และชาวต่างชาติ ผู้ม
เมืองกวางเจา ทางภาคใต้ของจีนเอาเงินสดล่อใจให้ผู้ประกอบวิชาชีพ ที่ทรงความสำคัญระดับปานกลางและระดับสูง ในต่างประเทศย้ายมาทำงานที่เมืองกวางเจา เมื่อเร็วๆ นี้ นครเซี่ยงไฮ้ ประกาศว่าจะยกเว้นภาษี ให้แก่ผู้ประกอบวิชาชีพในต่างประเทศ ผู้ตกลงจะมาทำงานตามสถาบันการเงินในนครเซี่ยงไฮ้ เมืองกวางเจา และนครเซี่ยงไฮ้ต่างต้องการดึงดูดใจทั้งชาวจีนในต่างประเทศ และชาวต่างชาติ เมื่อเร็วๆ นี้ เมืองกวางเจาจัดตลาดนัดแรงงาน สำหรับชาวจีนในต่างประเทศ ส่วนนครเซี่ยงไฮ้ ซึ่งหวังจะดึงดูดพนักงานของอุตสาหกรรมการเงิน ผู้ว่างงานให้มาทำงาน ได้จัดตลาดนัดแรงงานที่กรุงลอนดอน นครชิคาโก้ และนครนิวยอร์ค เพื่อว่าจ้างชาวจีนในต่างประเทศมาทำงาน รับฟังรายละเอียดเพิ่มเติมจากคุณเจษฎา สีวาลี